smcproject/ml-wiki-sentences huggingface dataset:
ജികെസുഡോക്ക് പകരം പോളിസികിറ്റ് ആണ് ഭരണാധികാരങ്ങൾക്ക് ഉപയോഗിച്ചത്.
സോഫ്റ്റ്‌വെയറുകൾ ഇൻസ്റ്റാൾ ചെയ്യാനും ഒഴിവാക്കാനും ഒരു പുതിയ രീതി അവലംബിച്ചു.
ആപ്ലികേഷനിതര പാക്കേജുകളും കാണാൻ സൗകര്യമൊരുക്കി ഉബുണ്ടു സോഫ്റ്റ്‌വെയർ സെന്റർ 2.0.2, ഉബുണ്ടു 10.04 എൽടിഎസ് ലൂസിഡ് ലൈൻക്സിനൊപ്പം പുറത്തിറങ്ങി.
ആപ്ലികേഷനുകൾ വർഗങ്ങളും ഉപവർഗങ്ങളും ആക്കി.
പേഴ്സണൽ പാക്കേജ് ആർക്കൈവിനുള്ള പിന്തുണയും ലഭ്യമാക്കി.
ഉബുണ്ടു സോഫ്റ്റ്‌വെയർ സെന്റർ 3.0.4 ഉബുണ്ടു 10.10 മാവെറിക്ക് മീർക്കാറ്റിനോടൊപ്പം 2010 ഒക്ടോബർ പത്തിന് പുറത്തിറങ്ങി.
മുമ്പ് ഇൻസ്റ്റാൾ ചെയ്തതെല്ലാം കാണിക്കുന്ന ഹിസ്റ്ററി ഓപ്ഷൻ, സോഫ്റ്റ്‌വെയറുകൾ വാങ്ങാനുള്ള സൗകര്യം എന്നിവയായിരുന്നു പുതിയ മാറ്റങ്ങൾ.
സമ്പർക്കമുഖം കൂടുതൽ മെച്ചപ്പെടുത്തി.
ചിലതെല്ലാം അൺഡു ചെയ്യാനുള്ള ഓപ്ഷനും ഉൾപ്പെടുത്തിയിരുന്നു.
ഉബുണ്ടു സോഫ്റ്റ്‌വെയർ സെന്ററിന്റെ നാലാം പതിപ്പ് ഉബുണ്ടു 11.04നോടൊപ്പം പുറത്തിറങ്ങി.
സോഫ്റ്റ്‌വെയറുകൾക്ക് നക്ഷത്രചിഹ്നമിടാനും അഭിപ്രായം രേഖപ്പെടുത്താനും ഉള്ള സൗകര്യം കൂട്ടിച്ചേർത്തു.
മറ്റുള്ളവരുടെ അഭിപ്രായങ്ങൾ ഇൻസ്റ്റാൾ ചെയ്യുന്നതിനു മുമ്പു തന്നെ വായിക്കാനും കഴിഞ്ഞിരുന്നു.
സ്റ്റോറിൽ കൂടുതൽ ആപ്ലികേഷനുകൾ ലഭ്യമായിത്തുടങ്ങി.
യൂണിറ്റിയുടെ വരവോടെ ഇൻസ്റ്റാൾ ചെയ്യാവുന്ന സോഫ്റ്റ്‌വെയറുകൾ ഡാഷിൽ കാണിക്കാനും തുടങ്ങി.
ഉബുണ്ടു 11.10നൊപ്പം പുറത്തിറങ്ങിയ ഉബുണ്ടു സോഫ്റ്റ്‌വെയർ സെന്റർ 5 ജിടികെ3യിൽ ഉള്ളതായിരുന്നു.
ഗ്നോം ജിടികെ3യിലേക്ക് പുതുക്കിയതോടെയായിരുന്നു ഇത്.
യൂണിറ്റിയോട് ചേരുന്ന രൂപകൽപന, പുതിയ തീം, സ്റ്റോറിലുള്ള ആപ്ലികേഷനുകൾക്ക് ബാനർ, ആപ്ലികേഷനുകളെ വിവിധ രീതിയിൽ വീക്ഷിക്കാനുള്ള സൗകര്യം എന്നിവയായിരുന്നു പുതിയ സവിശേഷതകൾ.
തുറക്കാനെടുക്കുന്ന സമയം കുറഞ്ഞു.
വേഗത വർദ്ധിച്ചു.
ടച്ച് സ്ക്രീനുകളെ പിന്തുണക്കുന്ന രീതിയിൽ ഉള്ള പുതിയ മാറ്റങ്ങളും ദൃശ്യമായിരുന്നു.
ജിഡെബിയുടെ ചില ഘടകങ്ങൾ ഉബുണ്ടു സോഫ്റ്റ്‌വെയർ സെന്ററിനോട് ചേർത്തു.
പ്രാദേശിക .
ഡെബ് ഫയലുകൾക്കു കൂടി പിന്തുണ ഉറപ്പാക്കാനായിരുന്നു ഇത്.
ഉബുണ്ടു സോഫ്റ്റ്‌വെയർ സെന്ററിന്റെ ആറാം പതിപ്പ്, യൂണിറ്റിയുടെ അഞ്ചാം പതിപ്പ് ഉൾപ്പെടുന്ന ഉബുണ്ടു 12.04 പ്രിസൈസ് പാൻഗോലിനോടൊപ്പം എത്തി.
വിവിധ സ്ക്രീൻഷോട്ടുകൾ ഒരൊറ്റ ജാലകത്തിലായി കാണിക്കാനുള്ള സംവിധാനവും വാണിജ്യ സോഫ്റ്റ്‌വെയറുകൾക്ക് അവരുടെ സോഫ്റ്റ്‌വെയറുകളുടെ വീഡിയോ കാണിക്കാനുള്ള സൗകര്യവും ഉൾപ്പെടുത്തി.
ഇൻസ്റ്റാൾ ചെയ്തുകൊണ്ടിരിക്കുന്ന ആപ്ലികേഷനുകളുടെ സ്ഥിതി കാണിക്കാൻ തണ്ടർബേഡിലെയും ക്രോമിയത്തിലെയും പോലെ പ്രോഗ്രസ് ബാർ പിന്തുണ ഏർപ്പെടുത്തി.
ബുക്ക് ആൻഡ് മാഗസിൻസ് എന്നൊരു പുതിയ വിഭാഗം ഉൾപ്പെടുത്തി.
റെക്കമെൻഡഡ് ആപ്സ് എന്ന വിഭാഗം പുതിയ രൂപത്തിൽ വീണ്ടുമെത്തി.
ഉബുണ്ടു ആപ് ഡയറക്ടറി
ഉബുണ്ടു സോഫ്റ്റ്‌വെയർ സെന്ററിന്റെ ഓൺലൈൻ എഡിഷനാണ് ഉബുണ്ടു ആപ് ഡയറക്ടറി.
ഉബുണ്ടു സോഫ്റ്റ്‌വെയർ സെന്ററിന്റേതിന് സമാനമായ സമ്പർക്കമുഖം നമുക്ക് വെബിലും ദർശിക്കാം.
എന്നാൽ ഇൻസ്റ്റാൾ ചെയ്യാൻ ഡെസ്ക്ടോപ്പിലെ ഉബുണ്ടു സോഫ്റ്റ്‌വെയർ സെന്റർ തന്നെ ഉപയോഗിക്കേണ്ടി വരും.
ഇൻസ്റ്റാൾ ചെയ്യുക എന്ന ബട്ടണിൽ ക്ലിക്ക് ചെയ്യുമ്പോൾ ഉബുണ്ടു സോഫ്റ്റ്‌വെയർ സെന്റർ തുറന്ന് വരികയും ആ ആപ്ലികേഷൻ തനിയെ ഇൻസ്റ്റാൾ ചെയ്യപ്പെടുകയും ചെയ്യും.
സോഫ്റ്റ്‌വെയറുകൾ ഡൗൺലോഡ് ചെയ്യാനായി ഉബുണ്ടു പാക്കേജസ് എന്നൊരു വെബ് സൈറ്റും ലഭ്യമാണ്.
കൃത്യമായി പുതുക്കുന്നുണ്ടെങ്കിലും ഈ വെബ് സൈറ്റ് ഇപ്പോഴും ഉബുണ്ടുവിന്റെ പഴയ തീം ആണ് ഉപയോഗിക്കുന്നത്.
എന്നാൽ വിൻഡോസിലേതു പോലെ ഡൗൺലോഡ് ചെയ്ത് ഇൻസ്റ്റാൾ ചെയ്യുന്നതിനെ ഉബുണ്ടു പ്രോത്സാഹിപ്പിക്കുന്നില്ല.
ഇതും കാണുക ഡിപികെജി ആപ്റ്റ് ആപ്റ്റിറ്റൂഡ് അവലംബം പുറത്തേക്കുള്ള കണ്ണികൾ ഉബുണ്ടു സോഫ്റ്റ്‌വെയർ സെന്റർ - ഔദ്യോഗിക പേജ് ഉബുണ്ടു ആപ് ഡയറക്ടറി ഉബുണ്ടു പാക്കേജസ് വെബ് സൈറ്റ് ഉബുണ്ടു - ഔദ്യോഗിക വെബ് സൈറ്റ് ഉബുണ്ടു സോഫ്റ്റ്‌വെയർ സെന്റർ - ലോഞ്ച്പാഡ് താൾ കവാടം: സ്വതന്ത്ര സോഫ്റ്റ്‌വെയർ
ഉബോൽ രതന
ഉബോൾ രതന രാജകുമാരി Princess Ubolratana ( Thai : อุบลรัตน ; rtgs rtgs : Ubonrat Ubonrat; Thai pronunciation: [ʔù.bon.rát] ; born 5 April 1951 in Lausanne, Switzerland), അല്ലെങ്കിൽ ഉബോൾ രതന രാജകന്യ സിരിവദന ബറണവാദി Ubolratana Rajakanya Sirivadhana Barnavadi ( Thai : อุบลรัตนราชกัญญา สิริวัฒนาพรรณวดี ; rtgs rtgs : Ubonrat Ratchakanya Siriwatthana Phannawadi Ubonrat Ratchakanya Siriwatthana Phannawadi ), തായ്‌ലന്റിലെ രാജകുമാരിയും ഭൂമിബോൽ അതുല്യതേജ് രാജാവിന്റെയും രാജ്ഞിയായ സിരിക്കിത്തിന്റെയും ഏറ്റവും മുത്ത മകളുമാണ്.
അവർ തന്റെ രാജസ്ഥാനം ത്യജിച്ചശേഷം തന്റെ ഭർത്താവായ പീറ്റർ ലാഡ്ഡ് ജെൻസെനോടൊപ്പാം അമേരിക്കയിൽ സ്ഥിരവാസമുറപ്പിക്കുകയുമുണ്ടായി.
പക്ഷേ, 1998ൽ വിവാഹമോചനം നേടിയശേഷം തായ്‌ലന്റിലേയ്ക്കു തിരികെ വന്നു.
തന്റെ വിവാഹമോചനശേഷം അവർ തായ‌് ലന്റിൽ 2001ൽ സ്ഥിരവാസമുറപ്പിച്ചു.
രാജകീയമായ അനേകം ചടങ്ങുകളിൽ അവർ തന്റെ മടങ്ങിവരവിനുശേഷം പങ്കെടുത്തു.
തായ് ജനങ്ങളുടെ ജീവിതം മെച്ചപ്പെടുത്തുന്നതിനായി അവർ അനേകം ജീവകാരുണ്യപ്രവർത്തനങ്ങളിൽ മുഴുകിക്കൊണ്ടിരിക്കുന്നു.
തായ്‌ലന്റിൽ ഏറ്റവും കൂടുതൽ അംഗീകാരം നേടിയതും അവിടത്തെ മാദ്ധ്യമങ്ങൾ സപ്പോർട്ട് ചെയ്തതുമായ അവരുടെ പ്രധാന പ്രവർത്തനം, അവർ തുടങ്ങിയ റ്റു ബീ നംബർ വൺ ഫൗണ്ടേഷൻ പ്രവർത്തനമാണ്.
2007ൽ ആണിതവർ തുടങ്ങിയത്.
സേ നോ റ്റു ഡ്രഗ്സ് (മയക്കുമരുന്നിനോടു വിടപറയുക) എന്ന തായ് യുവാക്കളെ മയക്കുമരുന്നിന്റെ വലയത്തിൽനിന്നും രക്ഷിക്കുക എന്ന തായിരുന്നു ഈ സംഘടനയുടെ ദൗത്യം.
അവർ തായ് യുവജനങ്ങളെ ഇത്തരം പ്രവർത്തനങ്ങളിലേയ്ക്കു ആകർഷിക്കാനായി പോപ്പ് സംഗീതനിശകൾ സംഘടിപ്പിച്ചു.
അതുപോലെ അനേകം തായ് ചലച്ചിത്രങ്ങളിലും ടെലിവിഷൻ സീരിയലുകളിലും പങ്കെടുത്തു.
ഉബോൾ രതന രാജകന്യ തായ്‌ലന്റിലെ രാജകുമാരിയും ഭൂമിബോൽ അതുല്യതേജ് രാജാവിന്റെയും രാജ്ഞിയായ സിരിക്കിത്തിന്റെയും ഏറ്റവും മുത്ത മകളാണ്.
1951 ഏപ്രിൽ 5നു സ്വിറ്റ്സർലാന്റിൽ ല്യൂസെന്നെയിൽ ജനിച്ചു.
അവർ തിരികെ തായ്‌ലന്റിലെത്തി അംഭോർൺസദൻ ത്രോൺ ഹാളിൽ താമസമാക്കി.
അവരുടെ ആദ്യമാസ ജന്മദിനം (ഫ്രാ രാജ്ചഫിതി സൊംഫോത്ത് ദുയീൻ ലയെ ഖ്യീൻ ഫ്രാ (Phra Ratchaphithi Somphot Duean Lae Khuen Phra U; พระราชพิธีสมโภชเดือนและขึ้นพระอู่) രാജാവായിരുന്ന ഭൂമിബോൽ അതുല്യതേജ് അവർക്ക് അവരുടെ സ്ഥാനപ്പേര് ആയ ഉബോൽ രതന രാജകന്യ സിരിവധന ബർണ്ണാവതി നൽകി.
അവരുടെ പേര് അനെകം പൂർവ്വികരുടെ പേരിൽനിന്നും ഉരുത്തിരിഞ്ഞതാണ്: ഉബോൾ രതന എന്ന നാമഭാഗം മാതാവുവഴിക്കുള്ള മുത്തശ്ശിയുടെ പേരിൽനിന്നും വന്നു.
സിരി എന്ന പേര് അവരുടെ മാതാവായ സിരികിത് രാജ്ഞിയിൽ നിന്നുമാണ് ലഭിച്ചത്.
വധാന എന്ന നാമം പിതാവു വഴിക്കുള്ള മുത്തശ്ശിയുടെ പേരായ രാജ്ഞി ശ്രീ സവരിന്ദിര (സവാങ് വധന) എന്നതിൽനിന്നും ഉത്ഭവിച്ചതാണ്.
അവർ ചെറുപ്പത്തിൽത്തന്നെ രാജകീയധർമ്മങ്ങളിൽ മുഴുകിയിരുന്നു.
1967ൽ ബാങ്കൊക്കിൽ നടന്ന സൗത്ത് ഐസ്റ്റ് ഏഷ്യൻ ഗെയിംസിൽ രാജകുമാരി സെയിലിങ് ഇനത്തിൽ പങ്കെടുത്ത് സ്വർണ്ണമെഡൽ നേടിയിട്ടുണ്ട്.
ഉബോൾ രതന ചിറാലഡ സ്കൂളിൽ ആണ് തന്റെ പ്രാഥമികവിദ്യാഭ്യാസം മുതൽ സെക്കണ്ടറി വിദ്യാഭ്യാസം വരെ പഠിച്ചത്.
തൃതീയ വിദ്യാഭ്യാസം അമേരിക്കൻ ഐക്യനാടുകളിൽ ആയിരുന്നു.
മസാച്ച്യുസെറ്റ്സ് ഇൻസ്റ്റിട്യൂട്ട് ഓഫ് ടെക്നോളജിയിൽ 1971ൽ ഗണിതപഠനം പൂർത്തിയാക്കിയ അവർ ലോസ് ഏഞ്ചലിസിലെ കാലിഫോർണിയ സർവ്വകലാശാലയിൽനിന്നും 1973ൽ മാസ്റ്റേഴ്സ് ഡിഗ്രി പാസായി.
മസാച്ച്യുസെറ്റ്സ് ഇൻസ്റ്റിട്യൂട്ട് ഓഫ് ടെക്നോളജിയിൽ പഠിക്കുമ്പോൾ കണ്ടുമുട്ടിയ പീറ്റർ ലാഡ്ഡ് ജെസെനെ അവർ വിവാഹം കഴിച്ചു.
1972 ജൂലൈ 25 നു തന്റെ രാജകീയസ്ഥാനങ്ങൾ ത്യജിച്ച് അമേരിക്കൻ ഐക്യനാടുകളില്പോയി ജെൻസെനെ വിവാഹം കഴിച്ച് 26 വർഷത്തോളം അവിടെ താമസമാക്കി.
വിദേശിയായതിനാൽ അവരുടെ ഭർത്താവിനു യാതൊരുവിധ രാജകീയ പദവികളും അനുവദിച്ചുകിട്ടിയില്ല.
വളരെ വളരെ വർഷങ്ങൾ നീണ്ടുനിന്ന ദാമ്പത്യപ്രശ്നങ്ങൾക്കൊടുവിൽ അവർ ഭർത്താവിൽനിന്നും 1998 വിവാഹമോചനം നേടി.
2001 വരെ ഉബോൾ രതനയും അവരുടെ കുട്ടികളും സാൻ ഡീഗോയിൽ താമസിച്ചു.
തുടർന്ന് അവർ തായ്‌ലന്റിലേയ്ക്കു തിരിച്ചുവന്നു.
Royal cypher of Ubolratana Rajakanya Royal cypher of Ubolratana Rajakanya പുരസ്കാരങ്ങൾ ദേശീയ പുരസ്കാരങ്ങൾ Thailand : Knight Grand Cordon with Chain of the Order of the Royal House of Chakri Thailand : Knight Grand Cordon with Chain of the Order of Chula Chom Klao, Special Class Thailand : Knight Grand Cordon with Chain of the Order of the White Elephant, Special Class Thailand : Knight Grand Cordon with Chain of the Order of the Crown, Special Class Thailand : Knight of the Decoration of Ramkeerati Thailand : Recipient of the King Bhumibol Adulyadej Royal Medal Archived 2018-05-26 at the Wayback Machine .
Thailand : Recipient of the Boy Scout Citation Medal, First Class Thailand : Recipient of the King Bhumbibhol Adulyadej Diamond Jubilee Medal Foreign honours Spain : Knight Grand Cross with Collar of the Order of Isabella the Catholic അവലംബം
ഉബുണ്ടു വൺ ഇംഗ്ലീഷ് വിലാസം https://ml.wikipedia.org/wiki/Ubuntu_One
കാനോനിക്കൽ പരിപാലിക്കുന്ന സ്വകാര്യ ക്ലൗഡ് സേവനമായിരുന്നു ഉബുണ്ടു വൺ .
2014 ഏപ്രിലിൽ ഉബുണ്ടു വൺ സൗകര്യം അതേ വർഷം ജൂലൈയോടു നിർത്തലാക്കുകയാണെന്നു കാനോനിക്കൽ ലിമിറ്റഡ് പ്രഖ്യാപിച്ചു.
ഉപഭോക്താക്കളുടെ അംഗത്വം മറ്റു ഉബുണ്ടു സേവനങ്ങളിൽ ഉപയോഗിക്കനുള്ള സൗകര്യം ലഭ്യമാക്കിയ ശേഷം ഉബുണ്ടു വൺ നിർത്തലാക്കി.
ഉബുണ്ടുവിന് വേണ്ടിയാണ് ആരംഭിച്ചതെങ്കിലും ആൻഡ്രോയിഡ് , ഐഓഎസ് , വിൻഡോസ് , വെബ് പ്ലാറ്റ്ഫോമുകൾക്കും ഉബുണ്ടു വൺ ലഭ്യമായിരുന്നു.
ഓൺലൈനായി വിവരങ്ങൾ സൂക്ഷിക്കാനും കമ്പ്യൂട്ടർ , മൊബൈൽ എന്നിവയിലൂടെ കൈമാറ്റം നടത്താനും ഉള്ള സൗകര്യത്തോടൊപ്പം, മൊബൈൽ ഉപകരണങ്ങളിലൂടെ സംഗീതം ആസ്വദിക്കാനുള്ള സൗകര്യവും സൗജന്യമായതും, പണം നൽകി ഉപയോഗിക്കാവുന്നതുമായ അക്കൗണ്ടുകൾ വഴി ഉബുണ്ടു വൺ നൽകിയിരുന്നു.
ഉബുണ്ടു 9.04 മുതലുള്ള ഉബുണ്ടു പതിപ്പുകളിലും, വിൻഡോസ് എക്സ് പിയിലും അതിനു മുകളിലുള്ളവയിലും ഉബുണ്ടു വൺ പ്രവർത്തിക്കുന്നു.
എന്നാൽ മാക് ഓഎസിന് പിന്തുണ ലഭ്യമല്ല.
മൊബൈൽ ഉപകരണങ്ങളിൽ ആൻഡ്രോയിഡ് 2.1 മുതലുള്ള ആൻഡ്രോയിഡ് പതിപ്പുകളിലും, 3.1 മുതലുള്ള ഐഓഎസ് പതിപ്പുകളിലും ഉബുണ്ടു വൺ പ്രവർത്തിക്കുന്നതാണ്.
സൗജന്യമായി അഞ്ച് ജി.ബി.യാണ് ലഭ്യമാകുന്നത്.
മാസം 2.99 ഡോളറോ, അല്ലെങ്കിൽ വർഷം 29.99 ഡോളറോ നൽകിയാൽ ഇരുപത് ജി.ബി. അധികമായി ലഭ്യമാകുന്നു.
ഇതിന് ട്വെന്റി-പാക്ക്സ് എന്നാണ് പറയപ്പെടുന്നത്.
സംഗീതം ആസ്വദിക്കാനുള്ള ഉബുണ്ടു വൺ മ്യൂസിക് സ്ട്രീമിംഗ് ഐഓഎസ് , ആൻഡ്രോയിഡ് എന്നിവയിൽ മാത്രമേ ലഭ്യമായിട്ടൊള്ളൂ.
മ്യൂസിക്ക് സ്ട്രീമിങിന് മാസം 3.99 ഡോളറോ വർഷം 39.99 ഡോളറോ നൽകിയാൽ മതി.
സ്പൈഡർഓക്ക് , ഡ്രോപ്പ്ബോക്സ് , ബോക്സ്.
നെറ്റ് , മോസി , വ്വാല , ആമസോൺ ക്ലൗഡ് പ്ലയർ , ഗൂഗ്ൾ മ്യൂസിക് , ഹംയോ , ഐഡിസ്ക് , ജംഗിൾഡിസ്ക് , ലൈവ് മെഷ് എന്നിവയുടെയെല്ലാം പ്രവർത്തനത്തിനു സമാനമാണ് ഉബുണ്ടു വണ്ണിന്റെ പ്രവർത്തനം.
ഉബുണ്ടു വണ്ണിന്റെ ക്ലൈന്റ് എഴുതിയിരിക്കുന്നത് പൈത്തണിലാണ് .
താഴ്ന്ന നിലയിലുള്ള നെറ്റ് വർക്കിംഗിന് ട്വിസ്റ്റഡ് എന്ന സോഫ്റ്റ് വെയറും പ്രോട്ടോകോൾ വിവരണത്തിന് പ്രോട്ടോകോൾ ബഫേഴ്സും ഉപയോഗിക്കുന്നു.
വിവരങ്ങൾ കൈമാറ്റം ചെയ്യുന്നതിന് (സിംഗ്രണൈസേഷൻ) യുവൺസ്റ്റോറേജ് എന്ന പുതിയൊരു പ്രോട്ടോകോളാണ് ഉപയോഗിച്ചിരിക്കുന്നത്.
ഇത് ആമസോൺ എസ്3യിലാണ് സൂക്ഷിച്ചിരിക്കുന്നത്.
മറ്റു സേവനങ്ങളുമായി സമന്വയിച്ച് ചേരാനുള്ള കഴിവാണ് ഉബുണ്ടു വണ്ണിനെ മറ്റുള്ളവയിൽ നിന്ന് വ്യത്യസ്തമാക്കുന്നത്.
ഉദാഹരണമായി ആൻഡ്രോയിഡ് ഫോണുകളിൽ എടുക്കുന്ന ഫോട്ടോകൾ തനിയെ അപ് ലോഡ് ചെയ്യാനുള്ള സൗകര്യം ഉബുണ്ടു വണ്ണിൽ ഉണ്ട്.
മോസില്ല തണ്ടർബേഡുമായി കൂടിച്ചേർന്ന് കോൺടാക്ടകളും ടോംബോയ് നോട്സിലെ നോട്ടുകളും സിംഗ്രണൈസ് ചെയ്യാൻ ഉബുണ്ടു വണ്ണിനാകും.
കൗച്ച് ഡിബിയാണ് ഇതെല്ലാം സാധ്യമാക്കുന്നത്.
ഈ കോൺടാക്ടുകളും നോട്ടുകളും ഉബുണ്ടു വൺ ഓൺലൈൻ സമ്പർക്കമുഖം വഴി തിരുത്താവുന്നതും മൊബൈൽ ഉപകരണങ്ങളിലേക്ക് മാറ്റാവുന്നതുമാണ്.
പകർപ്പവകാശമില്ലാത്ത സംഗീതം വാങ്ങാൻ 7ഡിജിറ്റലുമായിച്ചേർന്ന് ഉബുണ്ടു വൺ സൗകര്യമൊരുക്കിയിട്ടുണ്ട്.
ഐടൂൺസ് ആപ് സ്റ്റോറിൽ ഉബുണ്ടു വൺ ആപ്ലികേഷൻ 4.5/5.0 നക്ഷത്രമുള്ളൊരു ആപ്ലികേഷനാണ്.
ആൻഡ്രോയിഡ് മാർക്കറ്റിലും ഉബുണ്ടു വൺ ക്ലൈന്റ് അഞ്ചിൽ നാലര നക്ഷത്രം ഉള്ള ആപ്ലികേഷനാണ്.
ക്രോം വെബ് സ്റ്റോറിലും ഉബുണ്ടു വൺ വെബ് ആപ്ലികേഷൻ അഞ്ചിൽ നാലര നക്ഷത്രം നേടിയിട്ടുണ്ട്.
എന്നാൽ ഉബുണ്ടു സോഫ്റ്റ്‌വെയർ സെന്ററിൽ ഉബുണ്ടു വണ്ണിന് മൂന്ന് നക്ഷത്രം മാത്രമേയുള്ളൂ.
ഉബുണ്ടു വൺ സെർവ്വർ ഭാഗം സ്വകാര്യ സോഫ്റ്റ് വെയറാക്കിയതിനെ ഉബുണ്ടു സമൂഹം വിമർശിച്ചിട്ടുണ്ട്.
കുബുണ്ടുവിന് ഇതുവരെ ഒരു ഡെസ്ക്ടോപ്പ് ക്ലൈന്റ് ലഭ്യമല്ല.
എന്നാൽ കുബുണ്ടു ക്ലൈന്റിന്റെ വികസനം ആരംഭിച്ചിട്ടുണ്ട്.
ഇതിന് ഗൂഗ്ൾ സമ്മർ ഓഫ് കോഡിൽ നിന്നൊരു തുക ലഭിച്ചിട്ടുമുണ്ട്.
മാഗ്നട്യൂണിന് നൽകുന്നതുപോലെ ഉബുണ്ടു വൺ മ്യൂസിക് സ്റ്റോറിന് പിന്തുണ നൽകില്ലെന്ന് അമാറോക്ക് വികസന സംഘം പ്രഖ്യാപിച്ചിട്ടുണ്ട്.
മാഗ്നട്യൂണിന് അവരുടെ വരുമാനത്തിന്റെ പത്തു ശതമാനം അമാറോക്ക് വഴിയാണ് ലഭിക്കുന്നത്.
അവലംബം പുറത്തേക്കുള്ള കണ്ണികൾ ഔദ്യോഗിക താൾ Archived 2014-03-28 at the Wayback Machine .
ഉബുണ്ടു വിക്കിയിൽ ഉബുണ്ടു വൺ വിക്കി 99ആം ഫ്ലോസ്സ് പോഡികാസ്റ്റ് സ്റ്റുവാർട്ട് ലാംഗ്രിഡ്ജിനൊപ്പം
ഉബുദ് ഇംഗ്ലീഷ് വിലാസം https://ml.wikipedia.org/wiki/Ubud ഉബുദ് കൊട്ടാരത്തിലെ ഒരു ഹാൾ രാജകീയ ശവസംസ്കാര ഘോഷയാത്ര ഗുനുങ് കവായ് ക്ഷേത്രത്തിലെ രാജകീയ ശവകുടീരങ്ങൾ
ഇന്തോനേഷ്യൻ ദ്വീപായ ബാലിയിലെ ഒരു നഗരമാണ് ഉബുദ് .
ഗിയാന്യാർ റീജൻസിയുടെ മദ്ധ്യഭാഗത്തായാണ് ഈ നഗരം സ്ഥിതിചെയ്യുന്നത്.
അനേകം വയലുകളും കുന്നുകളുമുള്ള ഒരു പ്രദേശമാണിത്.
കലയുടെയും സംസ്കാരത്തിന്റെയും കേന്ദ്രമായായാണ് ഈ നഗരം അറിയപ്പെടുന്നത്.
വിനോദസഞ്ചാരമാണ് ഇവിടത്തെ ഏറ്റവും പ്രമുഖമായ വ്യവസായം.
ഉബുദ് നഗരത്തിലെ ജനസംഖ്യ 30,000 ആണ്.
നഗരവും ചുറ്റുമുള്ള പതിമ്മൂന്നു ഗ്രാമങ്ങളും വളരെ ഇഴുകിച്ചേർന്നിരിക്കുന്നു.
വിനോദസഞ്ചാരികൾക്ക് ഗ്രാമവും നഗരവും തമ്മിൽ തിരിച്ചറിയുക പ്രയാസമാണ്.
നഗരത്തിന് ചുറ്റുമുള്ള ചെറിയ പ്രദേശങ്ങൾ കൃഷിയിടങ്ങളും നെൽവയലുകളും വനവും കൊണ്ട് നിറഞ്ഞിരിക്കുന്നു.
ചരിത്രം ഉബുദിലെ ഒരു ചന്ത (1912 ലെ ചിത്രം)
എട്ടാം നൂറ്റാണ്ടിലെ ഒരു ഐതിഹ്യത്തിൽ, ജാവനീസ് പുരോഹിതൻ ർസി മാർക്കെണ്ടയ, കാമ്പുവാനിലെ ഉബുദ് പ്രദേശത്ത് രണ്ട് നദികളുടെ സംഗമസ്ഥാനത്ത് (ഹിന്ദുക്കളുടെ പുണ്യസ്ഥാനം) ധ്യാനനിരതരായിരുന്നു.
ഇവിടെ താഴ്‍വാരത്ത് ഗുംഗുങ് ലേബ ക്ഷേത്രം അദ്ദേഹം സ്ഥാപിച്ചു.
ഈ സ്ഥലം പിന്നീട് ഒരു തീർത്ഥാടനകേന്ദ്രമാണ്.
ഔഷധ സസ്യങ്ങളുടെയും ചെടികളുടെയും ഉറവിടമായിട്ടായിരുന്നു ഈ നഗരം അറിയപ്പെട്ടിരുന്നത്.
ഉബുദ് നഗരനാമം ഉബുദ് (ബാലിയിൽ മരുന്ന് എന്നർത്ഥം) വാക്കിൽ നിന്നാണ് ലഭിച്ചത്.
പത്തൊൻപതാം നൂറ്റാണ്ടിന്റെ അവസാനത്തിൽ, ഗിയന്യാർ രാജാവിന് വിധേയത്വം വഹിച്ചിരുന്ന ഫ്യൂഡൽ പ്രഭുക്കളുടെ സ്ഥാനമായിരുന്നു ഉബുദ്.
ഒരു സമയത്ത് ബാലിയിലെ തെക്കൻ സംസ്ഥാനങ്ങളിൽ ഏറ്റവും ശക്തമായ പ്രവിശ്യയായിരുന്നു ഇവിടം.
സുകാവാട്ടിയിലെ ബാലിനീസ് ക്ഷത്രിയ ജാതിയിൽ പെട്ട അംഗങ്ങളായിരുന്നു ഈ പ്രമാണിമാർ, ഗ്രാമത്തിലെ ശ്രദ്ധേയമായ കലകളെ ഇവർ പ്രോത്സാഹിപ്പിക്കുകയും ചെയ്തിരുന്നു.
റഷ്യയിൽ ജനിച്ച ജർമ്മൻ കാരനായ വാൾട്ടർ സ്പൈസ് ഇവിടെയെത്തിയതോടെയാണ് ഇവിടത്തെ വിനോദസഞ്ചാരവ്യവസായം പുഷ്ടിപ്പെട്ടത്.
അദ്ദേഹം ചിത്രകല അഭ്യസിക്കുകയും നൃത്തം പരിശീലിക്കുകയും ചെയ്തു.
വാൾട്ടർ സ്പൈസും ചിത്രകാരന്മാരായ വില്യം ഹോഫ്കെർ , റുഡോൾഫ് ബൊന്നെറ്റ് എന്നിവരും ചാർളിചാപ്ലിൻ , നോയെൽ കൊവാർഡ് , ബാർബറ ഹട്ടൺ , എച്. ജി. വെൽസ്, വിക്കി ബോം തുടങ്ങിയ പ്രശസ്തരെ വിനോദിപ്പിച്ചിരുന്നു.
അവർ ബാലിയിലെ മഹത്തായ ചില കലാകാരന്മാരെ ബാലിനീസ് കലയും പഠിപ്പിക്കാനായി കൊണ്ടുവന്നു.
ഇത് ഉബുദിനെ ബാലിയുടെ സാംസ്കാരിക തലസ്ഥാനമാക്കി ഉയർത്തുന്നതിൽ നിർണ്ണായക പങ്ക് വഹിച്ചിട്ടുണ്ട്.
1960 ൽ ഡച്ച് ചിത്രകാരനായ ഏരി സ്മിറ്റ് (ജനനം: 1916) ഇവിടെയെത്തി.
ഇത് കലാരംഗത്ത് പുത്തനുണർവിനും യുവ കലാകാരന്മാരുടെ വികസനത്തിനും കാരണമായി.
1960 നുശേഷം ബാലിയിൽ വിനോദസഞ്ചാരികളുടെ പ്രവാഹത്തിന് വലിയ ശക്തിലഭിച്ചു.
ഇത് നഗരത്തിന്റെ വലിയ വികസനത്തിന് കാരണമായിത്തീർന്നു.
ഇത് കലാകാരന്മാരുടെ ഒരു കേന്ദ്രമായി നിലകൊള്ളുന്നതിന് വലിയ ഊർജ്ജം പകർന്നു.
തെരുവുകൾ
നഗരമദ്ധ്യത്തിലൂടെ കടന്നുപോകുന്ന പ്രധാന പാതയാണ് ജലൻ റയ ഉബുദ് (ജലൻ റയ എന്നാൽ പ്രധാന പാത എന്നാണർത്ഥം).
ഇത് നഗരമദ്ധ്യത്തിലൂടെ കിഴക്കുനിന്നും പടിഞ്ഞാറോട്ട് നീണ്ട്കിടക്കുന്നു.
മറ്റ് രണ്ട് പ്രധാന പാതകളാണ് ജലൻ മങ്കി ഫോറസ്റ്റും ജലൻ ഹനോമാനും.
ജലൻ ഹനോമാൻ ജലൻ റയ ഉബുദിന്റെ തെക്കോട്ടുള്ള നീട്ടലാണ്.
പുരി സരെൻ അഗുങ് ആണ് ഇവിടത്തെ എറ്റവും വലിയ കൊട്ടാരം.
ഇത് റയ ഉബുദ് റോഡിന്റെയും മങ്കി ഫോറസ്റ്റ് റോഡിന്റെയും സംഗമസ്ഥാനത്താണ് സ്ഥിതിചെയ്യുന്നത്.
ഇത് ഉബുദിലെ അവസാന രാജാവായിരുന്ന റ്റ്ജ്യോകൊർ‍ഡ ജെഡെ അഗുങ് സുഖാവതി (1910-1978) ന്റെ രാജകീയ വസതിയാണ്.
ഈ കൊട്ടാരം ഇപ്പോഴും രാജകുടുംബത്തന്റെ കയ്യിലാണ്.
നൃത്തങ്ങളും ആഘോഷങ്ങളും ഈ കൊട്ടാരമുറ്റത്ത് ഇപ്പോഴും നടത്തപ്പെടുന്നു.
ഈ കൊട്ടാരംഉബുദിലെ ആദ്യത്തെ ഹോട്ടലുകളിലൊന്നാണ്.
1930 ലാണ് ഇത് പ്രവർത്തനമാരംഭിച്ചത്.
ഉബുദിൽ അനേകം ഹിന്ദുക്ഷേത്രങ്ങളുണ്ട് .
പുര ദെസ ഉബുദ് ഇവിടത്തെ പ്രധാന ക്ഷേത്രമാണ്.
പുര തമൻ സരസ്വതി , പുര ഡാലെം അഗുങ് പൊഡങ്ടെഗൾ (മരണത്തിന്റെ പ്രധാന ക്ഷേത്രം), രാജാക്കന്മാരുടെശവകുടീരങ്ങൾ സ്ഥിതിചെയ്യുന്ന ഗുനുങ് കവ്വി ക്ഷേത്രം, ഗോവ ഗജ   ഇത് എലിഫന്റ് ഗുഹ എന്നും അറിയപ്പെടുന്നു ഇവയെല്ലാം ഇവിടെയുള്ള പ്രധാന ക്ഷേത്രങ്ങളാണ്.
എലിഫന്റ് ഗുഹ വളരെ കിഴുക്കാം തൂക്കായ ഒരു താഴ്വരയിലാണ് സ്ഥിതിചെയ്യുന്നത്.
ഇത് ഉബുദിന്റെ പുറത്ത് ബെഡുലു നഗരത്തിനടുത്തായാണ് സ്ഥിതിചെയ്യുന്നത്.
ഒറ്റമൂശയിൽ വാർത്തെടുത്ത ലോകത്തിലെ ഏറ്റവും വലിയ ചെണ്ടയായ മൂൺ ഓഫ് പെജെങ് , പെജെങിനടുത്തായാണ് സ്ഥിതിചെയ്യുന്നത്.
300 ബിസിയിലാണ് ഇത് നിർമ്മിച്ചതെന്ന് കരുതുന്നു.
ഇത്  പ്രാദേശിക സംസ്കാരത്തിൽ താത്പര്യമുള്ള വിനോദസഞ്ചാരികളുടെ വളരെ പ്രിയപ്പെട്ട ഒരു സ്ഥലമാണ്.
ഉബുദിലെ സമ്പദ് വ്യവസ്ഥ പ്രധാനമായും വിനോദസഞ്ചാരത്തിനെ ആശ്രയിച്ചാണ് നിലനിൽക്കുന്നത്.
കച്ചവടം, റിസോർട്ടുകൾ, മ്യൂസിയങ്ങൾ, മൃഗശാലകൾ തുടങ്ങിയവയാണ് ഇതിന്റെ പ്രധാന സംഭാവന നൽകുന്ന ഘടകങ്ങൾ.
തെക്കേബാലിയിലെ എറ്റവും പ്രധാനപ്പെട്ട വിനോദസഞ്ചാരകേന്ദ്രം എന്നതിനുപുറമേ ബാലിയിലെ ഏറ്റവും ജനസാന്ദ്രതയുള്ള പ്രദേശം കൂടിയാണ് ഉബുദ്.
ബുട്ടീക് ശൈലിയിലുള്ള അനേകം ഹോട്ടലുകൾ, ഉദാഹരണത്തിന് റ്റ്ജംപുഹാൻ ഹോട്ടൽ, എല്ലാം ഉബുദിൽ ധാരാളമായുണ്ട്.
സ്പാ, മസാജ് പാർലറുകൾ, ടാക്സി, സമീപത്തെ പർവ്വതങ്ങളിലേക്കുള്ള ട്രെക്കിംഗ് ഇവയെല്ലാം ഇവിടെ സർവ്വസാധാരണമാണ്.
പ്രധാന നഗരത്തിൽ തന്നെ വിവിധ തരത്തിലുള്ള മ്യൂസിയങ്ങളുണ്ട്.
ബ്ലാൻകോ റിനൈസെൻസ് മ്യൂസിയം , പുരി ലുകിസാൻ മ്യൂസിയം , നെക ആർട്ട് മ്യൂസിയം , അഗുങ് റായ് മ്യൂസിയം ഓഫ് ആർട്ട് , മ്യൂസിയം റുഡാന ഇൻ പെലിയടാൻ എന്നിവ ഇവിടെയുള്ള പ്രധാന മ്യൂസിയങ്ങളാണ്.
ടെക്ടോക് എന്നത് പരമ്പരാഗത ബാലിനീസ് നൃത്തമാണ്.
ടെക്ടോക് എന്ന വായ്പാട്ടിനോടും വിവിധ ശാരീരിക ചലനങ്ങളോടും ചേർത്ത് അവതരിപ്പിക്കുന്നു.
ദ്രൗപദി പർവ്വയുടെ കഥ ടെക്ടോക്കിൽ അവതരിപ്പിക്കുന്നതിന് ഒരു സന്മാർഗ്ഗ പാഠം കൂടിയുണ്ട്.
ക്ഷമ, ത്യാഗം, സഹിഷ്ണുത, അനുകമ്പ, ഭക്തി, വിശുദ്ധമായ ആത്മാർത്ഥത എന്നിവയുള്ള സ്ത്രീ അപമാനിക്കപ്പെട്ടാൽ ദുരന്തങ്ങളും ദുര്യോഗങ്ങളും ഒരു രാജ്യത്തിന്റെമേൽ പതിക്കും ഇതാണ് ഈ കഥ നൽകുന്ന സന്മാർഗ്ഗ സന്ദേശം.
സത്യം, നീതി, ഭക്തി, യഥാർത്ഥ അനുകമ്പ എന്നിവ എല്ലായ്പോഴും ദൈവത്താൽ സംരക്ഷിക്കപ്പെടും എന്ന സന്ദേശവും ഈ കഥ നൽകുന്നു.
ബാലി സാംസ്കാരിക കേന്ദ്രത്തിൽ ടെക്ടോക് നൃത്തം ആഴ്ചയിൽ നാലുദിവസം അവതരിപ്പിക്കപ്പെടുന്നുണ്ട്.
ഉബുദ് റൈറ്റേഴ്സ് ആന്റ് റീഡേഴ്സ് ഫെസ്റ്റിവൽ എല്ലാവർഷവും ഇവിടെ നടത്തപ്പെടുന്നു.
ലോകത്തിന്റെ പലഭാഗത്തുനിന്നുള്ള എഴുത്തുകാരും വായനക്കാരും ഈ ഉത്സവത്തിൽ പങ്കെടുക്കുന്നു.
മണ്ടല സുസി വെനാര വാന എന്നത് ഉബുദ് മങ്കി ഫോറസ്റ്റ് എന്നറിയപ്പെടുന്നു.
ഇവിടെ ഒരു ക്ഷേത്രം സ്ഥിതിചെയ്യുന്നുണ്ട്.
ഇത് ജലൻ മങ്കി ഫോറസ്റ്റ് റോഡിന്റെ തെക്കേഅറ്റത്തായാണ് സ്ഥിതിചെയ്യുന്നത്.
ഈ സംരക്ഷിത പ്രദേശത്താണ് പുര ഡാലെം അഗുങ് പഡങ്ടെഗാൾ സ്ഥിതിചെയ്യുന്നത്.
ജൂൺ 2017 ലെ കണക്ക് പ്രകാരം ഏതാണ്ട് 750 ഓളം ഞണ്ടുതീനി കുരങ്ങുകൾ (മകാക ഫസികുലാരിസ്) ഇവിടെ വസിക്കുന്നു.
2016 ൽ മങ്കുൺ ഫോറസ്റ്റ് സന്ദർശിക്കുന്ന വേളയിൽ ഒരു ആസ്ട്രേലിയക്കാരന് കുരങ്ങിന്റെ കടിയേൽക്കുകയും റാബിസ്, ഹെപ്പറ്റൈറ്റിസ് സി എന്നിവയ്ക്ക് വിധേയനാവുകയും ചെയ്തു.
അടുത്തുള്ള കാമ്പുഹാൻ കുന്നുകയറുന്ന പ്രക്രീയയാണ് കാമ്പുഹാൻ റിഡ്ജ് നടത്തം.
ഇവിടെനിന്ന് രണ്ട് നദികളുടെ കാഴ്ച ലഭിക്കുന്നതാണ്.
ടുകാഡ് യെ വോസ് കിവ്വ, ടുകാഡ് യെ വോസ് ടെൻഗെൻ എന്നീ നദികൾ സംഗമിക്കുന്നത് ഇവിടെനിന്ന് കാണാവുന്നതാണ്.
രണ്ടുകിലോമീറ്ററോളം കല്ലുപാകിയ പാത ഈ കുന്നിന്റെ മുകളിലേക്ക് നിർമ്മിച്ചിട്ടുണ്ട്.
കുറിപ്പുകൾ ↑ ↑ 1 2 3 4 Picard (1995) ↑ ↑ ↑ ↑ അവലംബങ്ങൾ Picard, Kunang Helmi (1995) Artifacts and Early Foreign Influences .
From {{ cite book }} : | first= has generic name ( help ) പുറത്തേക്കുള്ള കണ്ണികൾ Weather station in Ubud for live, accurate weather conditions
ഉബൈദുള്ള സിന്ധി ഇംഗ്ലീഷ് വിലാസം https://ml.wikipedia.org/wiki/Ubaidullah_Sindhi
ഇന്ത്യൻ സ്വാതന്ത്ര്യ സമരത്തിലെ ശക്തനായ ഒരു നേതാവും രാഷ്ട്രീയ പ്രവർത്തകനുമായിരുന്നു ഉബൈദുല്ലാ സിന്ധി ( സിദ്ധി : عبیداللہ سنڌي , പഞ്ചാബി : مولانا عبیداللہ سندھی Urdu : مولانا عبیداللہ سندھی ) (മാർച്ച് 10, 1872 - ഓഗസ്റ്റ് 21, 1944) കറാച്ചിയിലെ ഡോൺ (പത്രം) മൗലാന ഉബൈദുല്ല സിന്ധിയെ വിലയിരുത്തിയത് ബ്രിട്ടീഷ് ഇന്ത്യയുടെ സ്വാതന്ത്ര്യത്തിനും ചൂഷണ സമൂഹത്തിനും വേണ്ടി അദ്ദേഹം പോരാടുകയായിരുന്നു.
മൗലാന ഉബൈദുള്ള സിന്ധി, ന്യൂഡൽഹിയിലെ ഒരു സെൻട്രൽ യൂണിവേഴ്സിറ്റിയിലെ ജാമിയ മില്ലിയ ഇസ്ലാമിയയുടെ ലൈഫ് മെംബർ ആയിരുന്നു.
വളരെ കുറഞ്ഞ ശമ്പളത്തിനായി ജാമിയ മില്ലിയ ഇസ്ലാമിയയിൽ അദ്ദേഹം പ്രവർത്തിച്ചിരുന്നു.
ആൺകുട്ടികളുടെ ഹോസ്റ്റൽ ഹാൾ ഓഫ് ബോയ്സ് റെസിഡൻസ് ജാമിയ മില്ലിയ ഇസ്ലാമിയയിലെ ഡോക്ടർ.
സക്കീർ ഹുസൈൻ ഹാളിൽ പ്രവർത്തിച്ചിരുന്നു.
അദ്ദേഹത്തിന്റെ കാലശേഷം ഉബൈദുള്ളയുടെ പേര് നൽകിയിരിക്കുന്നു.
ഉബൈദുള്ള ബ്രിട്ടീഷ് ഇന്ത്യയിൽ പഞ്ചാബിലെ സിയാൽകോട്ടിൽ ഒരു ഉപ്പൽ ഖത്രി കുടുംബത്തിലാണ് ജനിച്ചത്.
ഉബൈദുള്ള ജനിക്കുന്നതിന് നാലുമാസത്തിനുമുമ്പ് പിതാവ് മരിച്ചു.
രണ്ടുവയസ്സു വരെ കുട്ടിയെ മുത്തച്ഛൻ വളർത്തി.
മുത്തച്ഛന്റെ മരണത്തെത്തുടർന്ന്, അമ്മവഴിയുള്ള മുത്തച്ഛന്റെ സംരക്ഷണത്തിനായി അദ്ദേഹത്തെ കൂട്ടികൊണ്ടുപോയി.
പിന്നീട് അദ്ദേഹത്തിന്റെ മുത്തച്ഛൻ മരിച്ചപ്പോൾ ബ്രിട്ടീഷ് പഞ്ചാബിലെ ജാംപുർ തെഹ്സിലിൽ അമ്മാവൻ ഉബൈദുള്ളയുടെ സംരക്ഷണ ചുമതല ഏറ്റെടുത്തു.
ഉബൈദുള്ള 15-ാം വയസ്സിൽ ഇസ്ലാം മതം സ്വീകരിക്കുകയും തുടർന്ന് ദാരുൽ ഉലും ദിയോബന്ധിൽ ചേർന്നു.
മൗലാന റഷീദ് ഗംഗോഹി, മൗലാന മഹ്മൂദ് അൽ ഹസൻ എന്നിവരുൾപ്പെടെ പല ഇസ്ലാമിക പണ്ഡിതരുമായും അദ്ദേഹം ബന്ധപ്പെട്ടിരുന്നു.
മൗലാന സിന്ധി 1909-ൽ ദാറുൽ ഉലൂം ദിയോബാന്ഡിലേക്ക് മടങ്ങിയെത്തി.
ക്രമേണ പാൻ-ഇസ്ലാമിക് പ്രസ്ഥാനത്തിൽ അദ്ദേഹം സ്വയം പങ്കാളിയായിരുന്നു.
ഒന്നാം ലോകമഹായുദ്ധക്കാലത്ത് മൗലാന മഹ്മൂദ് അൽ ഹസന്റെ നേതൃത്വത്തിലുള്ള ദിയോബന്ദ് സ്കൂളിലെ നേതാക്കളിൽ ഒരാളായിരുന്നു അദ്ദേഹം.
ഇന്ത്യയിലെ പാൻ ഇസ്ലാമിക് വിപ്ലവത്തിനു വേണ്ടി ഇന്ത്യയെ പിന്തുണയ്ക്കാൻ അദ്ദേഹം ഇന്ത്യ വിട്ടു പോയി.
പിന്നീട് സിൽക്ക് ലെറ്റർ ഗൂഢാലോചനയിൽ ഉൾപ്പെട്ടു.
അവലംബം ഉറവിടങ്ങൾ .
ഉബുണ്ടു മൊബൈൽ ഇംഗ്ലീഷ് വിലാസം https://ml.wikipedia.org/wiki/Ubuntu_Mobile
ഇന്റൽ ആറ്റം പ്രൊസസ്സർ അടിസ്ഥാനമാക്കിയുള്ള ഇന്റൽ മൊബൈൽ ഇന്റർനെറ്റ് ഡിവൈസിൽ റൺ ചെയ്യുവാനുദ്ദേശിക്കുന്ന ഒരു ഉബുണ്ടു വിതരണമാണ് ഉബുണ്ടു മൊബൈൽ ഇന്റർനെറ്റ് ഡിവൈസ് എഡിഷൻ .
GUI -ക്ക് അടിസ്ഥാനമായി ഇതിൽ ഗ്നോമിന്റെ ഹിൽഡൺ ആണ് ഉപയോഗിക്കുന്നത്.
ഉബുണ്ടു നെറ്റ്ബുക്ക് റീമിക്സ്
നെറ്റ് ബുക്കുകൾക്ക് വേണ്ടി പ്രത്യേകം നിർമ്മിക്കപ്പെട്ട ഉബുണ്ടു മൊബൈൽ എഡിഷൻ അടിസ്ഥാനമായുള്ള ഗ്നു/ലിനക്സാണ് ഉബുണ്ടു നെറ്റ്ബുക്ക് റീമിക്സ് .
പുറത്തേക്കുള്ള കണ്ണികൾ ഉബുണ്ടു മൊബൈൽ Archived 2008-02-28 at the Wayback Machine .
Ubuntu MobileAndEmbedded wiki ഉബുണ്ടു മൊബൈൽ ഗൈഡ് 7.10 Archived 2008-04-25 at the Wayback Machine .
ഇന്റലിന്റെ മൊബൈൽ ഇന്റർനെറ്റ് ലിനക്സ് പ്രോജക്റ്റ് അവലംബം ↑ Hands on with the Ubuntu Netbook Remix ↑ Interview: Mark Shuttleworth, founder of Ubuntu | Technology | The Guardian ↑ ↑ Mark Shuttleworth » Blog Archive » Netbooks pre-loaded with Ubuntu ↑ Ubuntu Netbook Remix in Launchpad ↑ Ubuntu Netbook Remix: Questions Answered
ലിനക്സുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഉബുണ്ടു സർട്ടിഫൈഡ് പ്രൊഫഷണൽ ഇംഗ്ലീഷ് വിലാസം https://ml.wikipedia.org/wiki/Ubuntu_Certified_Professional ഉബുണ്ടു സർട്ടിഫിക്കറ്റ്.
ഉബുണ്ടു ഓപ്പറേറ്റിംഗ് സിസ്റ്റത്തിനെ സംബന്ധിച്ച, കമ്പ്യൂട്ടർ ഉപയോഗിച്ച് നടത്തുന്ന ഒരു പരീക്ഷയാണ് ഉബുണ്ടു സർട്ടിഫൈഡ് പ്രൊഫഷണൽ .
ഇത് യുസിപി എന്ന പേരിലും അറിയപ്പെടാറുണ്ട്.
ഈ പരീക്ഷ വിജയിച്ചവർ ഉബുണ്ടു സർട്ടിഫൈഡ് എഞ്ചിനീയർ എന്നറിയപ്പെടുന്നു.
2006ലാണ് ഈ പദ്ധതി പ്രഖ്യാപിച്ചതെങ്കിലും ഇത് യാഥാർത്ഥ്യമായത് 2010ലാണ്.
ലിനക്സ് പ്രൊഫഷണൽ ഇൻസ്റ്റിറ്റൂട്ടാണ് (എൽപിഐ) ഈ പരീക്ഷ നടത്തുന്നത്.
ഈ  പരീക്ഷയുടെ എൽപിഐ കോഡ് എൽപിഐ 117-199 എന്നതാണ്.
എങ്കിലും എൽപിഐ 117-101, എൽപിഐ 117-102 എന്നീ പരീക്ഷകളും വിജയിച്ചാൽ മാത്രമേ പരീക്ഷാർത്ഥിക്ക് യുസിപി എഴുതാൻ കഴിയുകയുള്ളൂ.
അവലംബം പുറംകണ്ണികൾ ഉബുണ്ടു സൈറ്റിലെ വാർത്ത Archived 2014-03-20 at the Wayback Machine .
കാനോനിക്കൽ സൈറ്റിലെ വാർത്ത Archived 2013-05-30 at the Wayback Machine .
ആശാൻ മുക്ക് ഇംഗ്ലീഷ് വിലാസം https://ml.wikipedia.org/wiki/Ashanmukku ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മാവേലിക്കര താലൂക്കിലെ നൂറനാട് പഞ്ചായത്തിലെ പടനിലത്തിനടുത്തുള്ള ഒരു ചെറിയ നാൽക്കവല ആണ് ആശാൻമുക്ക് (Padanilam Ashan Mukku).
പടനിലം പരബ്രഹ്മ അമ്പലത്തിനു വടക്കായി അര കിലോ മീറ്ററിന് അടുത്തായി ആണ് ഈ കവല.
കിടങ്ങയം അയനിവിളയിൽ ഗീവർഗീസ് കൊച്ചുകുഞ്ഞ് ആശാൻ എന്ന വ്യക്തിയോട് ഉള്ള ആദരവിന് നാട്ടുകാർ ആണ് ഇവിടം ആശാൻ മുക്ക് എന്ന് പേരിട്ടത്.
ആശാൻ സ്മാരക കവിത പുരസ്കാരം
മലയാളം കവി കുമാരനാശാൻറെ സ്മരണയ്ക്കായി 1985 ൽ ചെന്നൈ  ആശാൻ മെമ്മോറിയൽ അസോസിയേഷൻ ആരംഭിച്ച സാഹിത്യ അവാർഡാണ് ആശാൻ സ്മാരക കവിതാ സമ്മാനം അല്ലെങ്കിൽ അശാൻ സ്മാരക കവിത പുരസ്‌കരം.
മലയാള ഭാഷയിലെ മികച്ച കവികളെ ആദരിക്കുന്നതിനാണ് എല്ലാ വർഷവും ഡിസംമ്പർ മാസം 10 ന് പുരസ്കാരം സമ്മാനിക്കുന്നത്..
50000 രൂപ, ശിൽപം, പ്രശസ്തി പത്രം എന്നിവ ഉൾപ്പെടുന്നതാണ് അവാർഡ്.
സ്വീകർത്താക്കൾ 1985: സി. മണി 1986: എൻ എൻ കക്കാട് 1987: സുന്ദര രാമസ്വാമി 1988: യൂസഫലി കേച്ചേരി 1989: സൗന്ദരം കൈലാസം 1990: സുഗതകുമാരി 1992: പി. ഭാസ്‌കരൻ 1993: ഒ‌എൻ‌വി കുറുപ് 1994: അക്കിതം അച്ചുതൻ നമ്പൂതിരി 1995: കടമ്മനിട്ട രാമകൃഷ്ണൻ 1996: വിഷ്ണുനാരായണൻ നമ്പൂതിരി 1997: ആറ്റുർ രവിവർമ്മ 1998: ഒളപ്പമണ്ണ 1999: അയ്യപ്പപ്പണിക്കർ 2000: കെ. സച്ചിദാനന്ദൻ 2001: പാല നാരായണൻ നായർ 2002: എംപി അപ്പൻ 2003: വി. മധുസൂദനൻ നായർ 2004: കെ ജി ശങ്കര പിള്ള 2005: കിളിമാനൂർ രാമകാന്തൻ 2006: ഡി. വിനായചന്ദ്രൻ 2007: മാധവൻ അയ്യപ്പത്ത് 2008: പുതുശ്ശേരി രാമചന്ദ്രൻ 2009: എം എൻ പാലൂർ 2010: എ. അയ്യപ്പൻ 2011: എസ്. രമേശൻ നായർ 2012: ശ്രീകുമാരൻ തമ്പി 2013: എൻ കെ ദേശം 2014: പ്രഭ വർമ്മ 2015: ചെമ്മനം ചാക്കോ 2016: ഏഴാച്ചേരി രാമചന്ദ്രൻ 2018: ദേശമംഗലം രാമകൃഷ്ണൻ 2019: എസ്.രമേശൻ 2020: പുതുച്ചേരി രാമചന്ദ്രൻ 2021: കെ ജയകുമാർ 2022 കുരീപ്പുഴ ശ്രീകുമാർ ഇതും കാണുക മലയാള സാഹിത്യ അവാർഡുകളുടെ പട്ടിക ↑ "ASAN MEMORIAL ASSOCIATION AWARDS" Archived 2014-04-13 at the Wayback Machine .
Asan Memorial Association.
Retrieved 13 April 2014.
↑ ↑ {{ cite web }} : Missing or empty | title= ( help ) ബാഹ്യ ലിങ്കുകൾ അസൻ മെമ്മോറിയൽ അസോസിയേഷൻ Archived 2014-04-13 at the Wayback Machine .
ആശിഷ് വിദ്യാർത്ഥി ഇംഗ്ലീഷ് വിലാസം https://ml.wikipedia.org/wiki/Ashish_Vidyarthi
ഇന്ത്യക്കാരനായ ചലച്ചിത്ര അഭിനേതാവാണ് ആശിഷ് വിദ്യാർഥി ( ഹിന്ദി : आशीष विद्यार्थी ).19 ജൂൺ 1962-ൽ ജനിച്ചു.
ഹിന്ദിക്ക് പുറമേ ബംഗാളി, തെലുഗു, തമിഴ്, കന്നഡ, മലയാളം, ഒഡിയ ഭാഷകളിലുള്ള ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്.
മലയാളത്തിൽ സി.ഐ.ഡി മൂസ എന്ന സിനിമയിലാണ് ആദ്യമായി ഇദ്ദേഹം അഭിനയിച്ചതു്.
സ്വഭാവ നടൻ എന്ന നിലയിലും വില്ലൻ എന്ന നിലയിലും ഇദ്ദേഹം ഇന്ത്യൻ സിനിമാ ലോകത്തു് ശ്രദ്ധേയനാണ്.
1995-ൽ മികച്ച സഹനടനുള്ള ദേശീയ ചലച്ചിത്രപുരസ്കാരം ദ്രോഹ്കൽ എന്ന ചലച്ചിത്രത്തിലൂടെ നേടിയിട്ടുണ്ട്.
ആശിഷ് സിംഗ് പട്ടേൽ
നിലവിൽ ഉത്തർപ്രദേശ് ലെജിസ്ലേറ്റീവ് കൗൺസിൽ അംഗമായി പ്രവർത്തിക്കുന്ന ഒരു ഇന്ത്യൻ രാഷ്ട്രീയക്കാരനാണ് ആശിഷ് സിംഗ് പട്ടേൽ .
അപ്നദൾ (സോനെലാൽ) പാർട്ടിയുടെ പ്രസിഡന്റും ആരോഗ്യ കുടുംബക്ഷേമ മന്ത്രാലയത്തിലെ സഹമന്ത്രിയുടെ ഭർത്താവുമാണ് അനുപ്രിയ പട്ടേൽ .
മാർച്ച് 23 ന് നടന്ന തെരഞ്ഞെടുപ്പിൽ 13 സീറ്റുകളിൽ 11 എണ്ണവും ബിജെപി നേടീ.
ബാക്കി ഓരൊന്നുവീതം സമാജ്‌വാദി പാർട്ടിയും ബഹുജൻ സമാജ് പാർട്ടിയും ജയിച്ചു..
ആശാൻ സ്മാരക സാഹിത്യ വേദി, പെരുമ്പാവൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പെരുമ്പാവൂർ ആസ്ഥാനമായി 1974 തുടങ്ങിയ സാഹിത്യ കൂട്ടായ്മയാണ് ആശാൻ സ്മാരക സാഹിത്യ വേദി .
കുന്നത്തുനാട് എസ്.എൻ.ഡി.പി ലൈബ്രറിയിൽ തുടങ്ങിയ ആശാൻ കോർണർ ആണ് പിന്നീട് ആശാൻ സ്മാരക സാഹിത്യ വേദിയായി മാറുന്നത്.
കുന്നത്തുനാട് യൂണിയൻ സ്ഥാപക നേതാവായ ഇ.